User:Sramesh4555/sandbox

Sramesh4555 (talk) 01:07, 11 June 2024 (UTC)ರಾಜಾಪೂರ ಗ್ರಾಮದ ಜಗನ್ಮಾತೆ

ರಾಜಾಪೂರ ಗ್ರಾಮದ ಜಗನ್ಮಾತೆ ಶ್ರೀ ಚೂನಮ್ಮಾದೇವಿ
ಕರುನಾಡಿನ ಕುಂದಾನಗರಿ ಬೆಳಗಾವಿ ಜಿಲ್ಲೆ ಮೂಡಲಗಿ ತಾಲೂಕಿನ ಅರಭಾವಿ ಹೋಬಳಿಯ ರಾಜಾಪೂರ ಗ್ರಾಮದ ಶ್ರೀ ಚೂನಮ್ಮಾದೇವಿಯ ದೇವಸ್ಥಾನ ಇತಿಹಾಸ ಪ್ರಸಿದ್ದವಾದ ದೇವಸ್ಥಾನವಾಗಿದೆ, ಶ್ರೀ ಚೂನಮ್ಮಾದೇವಿ ದ್ಯಾಮವ್ವದೇವಿ ಪೌರಾಣಿಕ ಹಿನ್ನೆಲೆಯನ್ನು ಹೊಂದಿದ್ದು ಪುರಾಣಕಾಲದ ಪ್ರಮುಖ ದೇವತೆಯಾಗಿದ್ದಾಳೆ. ಘಟಪ್ರಭಾ ಹಾಗೂ ಮಾರ್ಖಂಡೇಯ ನದಿಗಳ ಸಂಗಮ ಸ್ಥಾನ ರಾಜಾಪೂರ ಗ್ರಾಮಕ್ಕೆ ಅತ್ಯಂತ ಸಮೀಪವಾಗಿವೆ. ರಾಜಾಪೂರ ಗ್ರಾಮವೂ ಐತಿಹಾಸಿಕ ಪ್ರಾಮುಖ್ಯೆತೆಯನ್ನು ಪಡೆದ ಗ್ರಾಮವಾಗಿದೆ. ಬಾದಾಮಿ ಚಾಲುಕ್ಯರು ಹಾಗೂ ಕಲ್ಯಾಣಿ ಚಾಲುಕ್ಯರು ಈ ಗ್ರಾಮವನ್ನು ಆಳಿದ್ದಾರೆ. ನಂತರ ಕೆಲ ಕಾಲ ಬಿಜಾಪೂರ ಸುಲ್ತಾನರು, ಸವಣೂರ ನವಾಬರು, ಜಮಖಂಡಿ ಸಂಸ್ಥಾನ, ಕಿತ್ತೂರಿ ಸಂಸ್ಥಾನ ಹಾಗೂ ಮರಾಠ ಪೆಶ್ವೇಗಳ ಆಡಳಿತಕ್ಕೆ ಒಳಪಟ್ಟ ಗ್ರಾಮ ಇದಾಗಿದೆ. ಹೀಗೆ ಹಲವಾರು ರಾಜ-ಮಹಾರಾಜರು ಆಳ್ವಿಕೆ ನಡೆಸಿದ ಕಾರಣಕ್ಕೆ ರಾಜರ+ಪೂರ ಎಂದು ಹೆಸರು ಬಂದಿತು. ನಂತರ ರಾಜರು ಆಳಿದ ಊರು ಯಾವುದೋ ಅದೇ ರಾಜಾಪೂರ ಎಂದು ಬದಾಲಾಯಿತು. 1956ರಲ್ಲಿ ರಾಜ್ಯ ಪುನರ್ವಿಂಗಡಣೆಯಾದಾಗ ಮುಂಬೈ ಸರ್ಕಾರದಿಂದ ಬೇರ್ಪಟ್ಟು ಕರ್ನಾಟಕದೊಂದಿಗೆ ಸೇರಿಕೊಂಡಿತು ಎಂದು ಇತಿಹಾಸ ಹೇಳುತ್ತದೆ.

ಶ್ರೀ ಚೂನಮ್ಮಾದೇವಿಯ ಹಾಗೂ ದ್ಯಾಮವ್ವ ದೇವಿಯ ದೇವಸ್ಥಾನಗಳು ಚೌಕಾಕೃತಿಯಲ್ಲಿ ನಿರ್ಮಾಣವಾಗಿವೆ. ಆದುನಿಕ ಶೈಲಿಯಲ್ಲಿ ಕಟ್ಟಲಾಗಿರುವ ದೇವಸ್ಥಾನದ ಹೆಬ್ಬಾಗಿಲು, ಪ್ರವೇಶದ್ವಾರ. ನವರಂಗ, ಅಂತರAಗ, ಅಂತರಾಳ, ಗರ್ಬಗೃಹನ್ನು ಹೊಂದಿದೆ. ಗರ್ಬಗುಡಿಯ ಮೇಲೆ ಸುಂದರವಾದ ಗೋಪುರಗಳು ಎಲ್ಲರ ಕಣ್ಮನಗಳನ್ನು ಸೇಳೆಯುತ್ತವೆ. ತಮಿಳುನಾಡಿನ ಚೆನೈದಿಂದ ಶ್ರೀ ಚೂನಮ್ಮಾದೇವಿಯ ಮೂರ್ತಿಯನ್ನು ತಂದು ಚೂನಿಮಟ್ಟಿ ದೇವಸ್ತಾನದಲ್ಲಿ ಪ್ರತಿಷ್ಠಾಪಣೆ ಮಾಡಲಾಗಿದೆ. ಅಲ್ಲದೆ ಇಲ್ಲಿಂದ ದಕ್ಷಿಣ ದಿಕ್ಕಿಗೆ 5 ಕಿ.ಮೀ ಅಂತರದಲ್ಲಿ ಇನ್ನೊಂದು ಚೂನಮ್ಮಾದೇವಿಯ ದೇವಸ್ತಾನವೂ ಇದೆ. ಈ ಸ್ಥಳದಲ್ಲಿ ಚೂನಮ್ಮಾದೇವಿ ದೇವಸ್ಥಾನ ಇರುವುದರಿಂದ “ಚೂನಿಮಟ್ಟಿ”ಎಂದು ಹೆಸರು ಬಂದಿದೆ. ಆರಂಭದಲ್ಲಿ ಅತ್ಯಂತ ಸಣ್ಣದೇವಸ್ತಾನ ಇದಾಗಿತ್ತು ಕಾಲ ಕಳೆದಂತೆ ಗ್ರಾಮಸ್ತರ ಸಹಕಾರದಿಂದ ಇಂದು ದೇವಸ್ಥಾನ ಬೆಳೆದು ಜಿಲ್ಲೆಯ ಪ್ರಮುಖ ದೇವಸ್ಥಾನಗಳಲ್ಲಿ ಒಂದಾಗಿದೆ. ಗರ್ಬಗುಡಿಯ ಒಂದು ಕಡೆ ಶ್ರೀ ಚೂನಮ್ಮಾದೇವಿ ಇನ್ನೊಂದು ಕಡೆ ಶ್ರೀ ದ್ಯಾಮವ್ವಾದೇವಿಯ ವಿಗೃಹಗಳಿವೆ. ಒಳಬಾಗದಲ್ಲಿ ಸುಂದರವಾದ ಕೆತ್ತನೆ ಎಲ್ಲರ ಗಮನ ಸೆಳೆಯುವಂತಿದೆ. ಈ ಗುಡಿಯ ದಕ್ಷಿಣ ಬಾಗದಲ್ಲಿ ಶ್ರೀ ಪಾಂಡುರAಗ ಮಂದಿರ ಇದ್ದು. ಆಗ್ನೆಯ ದಿಕ್ಕಿನಲ್ಲಿ ಶ್ರೀ ಅಮೋಘಸಿದ್ದನ ದೇವಸ್ತಾನ ನಿರ್ಮಾಣವಾಗಿವೆ. ಗುಡಿಯ ಮುಂಬಾಗದಲ್ಲಿ ದೀಪ ಸ್ತಂಭವನ್ನು ನಿರ್ಮಿಸಲಾಗಿದೆ. ಅಲ್ಲದೇ ಗ್ರಾಮದಲ್ಲಿ ಶ್ರೀ ಬೀರಸಿದ್ದೇಶ್ವರ ದೇವಸ್ಥಾನ, ಸದ್ಗುರು ಸಮರ್ಥ ಶ್ರೀ ಮಾಧವಾನಂದ ಆಶ್ರಮ, ಶ್ರೀ ಆಂಜನೆಯ ಸ್ವಾಮಿ, ಶ್ರೀ ವೀರಭದ್ರೇಶ್ವರ ಸ್ವಾಮಿ, ಶ್ರೀ ದುರ್ಗಾದೇವಿ, ಶ್ರೀ ಯಲ್ಲಮ್ಮಾದೇವಿ ದೇವಸ್ಥಾನಗಳು ಗ್ರಾಮದ ಕೀರ್ತಿಯನ್ನು ಇನ್ನಷ್ಟು ಹೆಚ್ಚಿಸಿವೆ.

ಪ್ರತಿ ಮೂರು ವರ್ಷಕ್ಕೊಮ್ಮೆ ಜಗನ್ಮಾತೆಯ ಜಾತ್ರಾ ಮಹೋತ್ಸವವನ್ನು ನಡೆಸಲಾಗುವುದು. ಗ್ರಾಮದ ಸಮಸ್ತ ನಾಗರಿಕರ ನೇತೃತ್ವದಲ್ಲಿ ವಾದ್ಯಗಳೊಂದಿಗೆ ಕೂಡಿ ಛತ್ರಿ, ನಿಶಾನಿ, ಕಾಳಿ, ಕರಡಿ, ಸಂಬಾಳ, ಬೆಂಡಬಾಜಿ ಸಕಲ ವೈಭವದೊಂದಿಗೆ ಹಾಗೂ ದೇವಿಯ ನಾಸ್ಮರಣೆಯೊಂದಿಗೆ ಶ್ರೀ ಗ್ರಾಮದೇವತೆಯ ರಥೋತ್ಸವ 5 ಕಿಲೋ ಮೀಟರ ಅಂತರದಲ್ಲಿರುವ ಚೂನಿಮಟ್ಟಿ ದೇವಸ್ಥಾನದ ವರೆಗೆ ಹೋಗಿ ಅದೇ ದಿನ ಸಾಯಂಕಾಲ ಮರಳಿ ಊರಿಗೆ ಬರುತ್ತದೆ.

ಇಷ್ಟೊಂದು ವಿಶೇಷತೆಯನ್ನು ಹೊಂದಿರುವ ರಾಜಾಪೂರ ಗ್ರಾಮದೇವತೆಯ 2019ನೇ ಸಾಲಿನ ಜಾತ್ರಾ ಮಹೋತ್ಸವ ದಿನಾಂಕ 07-05-2019 ರಿಂದ 11-05-2019ರ ವರೆಗೆ ಅತೀ ವಿಜೃಂಬಣೆಯಿAದ ಜರುಗಲಿದೆ. ದಿನಾಂಕ 07-05-2019ರ ಮಂಗಳವಾರ ಸಾಯಂಕಾಲ 04.00 ಗಂಟೆಗೆ ಊರಿನ ಎಲ್ಲದೇವರ ಉಡಿ ತುಂಬುವ ಹಾಗೂ ನೈವೇದ್ಯ ನೀಡುವ ಕಾರ್ಯಕ್ರಮ ಜರುಗಲಿದೆ. ಬುಧವಾರ ದಿನಾಂಕ 08-05-2019 ರಂದು ಮುಂಜಾನೆ 6-00 ಗಂಟೆಗೆ ಮೇಟಿ, ದೇಶಪಾಂಡೆ ಹಾಗೂ ಗ್ರಾಮದ ಹಿರಿಯರ ಸಮ್ಮೂಖದಲ್ಲಿ ರಥಕ್ಕೆ ಹಗ್ಗ ಹಚ್ಚುವ ಪೂಜಾಕಾರ್ಯಕ್ರಮ ನಂತರ ಸಂಗೋಳ್ಳಿ ರಾಯಣ್ಣನ ಪ್ರತಿಮೆ ಲೋಕಾರ್ಪಣೆ ಜರುಗಲಿವೆ.

ಗುರುವಾರ ದಿನಾಂಕ 09-05-2019 ರಂದು ಸಾಯಂಕಾಲ 05 ಗಂಟೆಗೆ ಶಾಸಕರಾದ ಸನ್ಮಾನ್ಯ ಶ್ರೀ ಬಾಲಚಂದ್ರ ಜಾರಕಿಹೋಳಿ, ಹಾಗೂ ವಿವಿದ ಮುಖಂಡರು ಆಗಮಿಸಿ ಗ್ರಾಮ ದೇವತೆಯ ದೇವಸ್ತಾನಕ್ಕೆ ಕಾಲ್ನಡಿಯಲ್ಲಿ ಸಾಗಿ ದರ್ಶನವನ್ನು ಪಡೆದು ನಂತರ ಶ್ರೀ ಚೂನಮ್ಮಾದೇವಿ ಜಾತ್ರಾ ಉತ್ಸವ ಯುವ ಕಮೀಟಿ ರಾಜಾಪೂರ ಇವರ ವತಿಯಿಂದ ಜರುಗುವ ಮಾಡರ್ನ ಮೆಲೋಡೀಸ್ ಆರ್ಕೆಸ್ಟಾç ಗೋಕಾಕ ಇವರ ಸಂಗೀತ ರಸಸಂಜೆ ಕಾರ್ಯಕ್ರಮವನ್ನು ಉದ್ಘಾಟಿಸುವ ಭವ್ಯ ಸಮಾರಂಭದಲ್ಲಿ ಪಾಲ್ಗೋಳ್ಳಲಿದ್ದಾರೆ.

ಶುಕ್ರವಾರ ದಿನಾಂಕ 10-05-2019 ರಂದು ಮುಂಜಾನೆ 08-00 ಗಂಟೆಗೆ ಗ್ರಾಮ ದೇವತೆಯ ರಥೋತ್ಸವ ಅತೀ ವಿಜೃಂಭಣೆಯಿAದ 5 ಕಿ.ಮೀ ವರೆಗೆ ಸಾಗಲಿದೆ. ಶನಿವಾರ ದಿನಾಂಕ 11-05-2019 ರಂದು ಜಂಗಿ ಕುಸ್ತಿಯೊಂದಿಗೆ ಹಾಗೂ ಸಕ್ಕರೆ ಹಂಚುವ ಕಾರ್ಯಕ್ರಮದೊಂದಿಗೆ ಸನ್ 2019ನೇ ಸಾಲಿನ ಗ್ರಾಮ ದೇವತೆಯ ಜಾತ್ರಾ ಮಹೋತ್ಸವ ಮಂಗಳವಾಗಲಿದೆ.

'ಲೇಖಕರು: ರಮೇಶ ಶಿ ಗುಂಡಪ್ಪಗೋಳ, ಶಿಕ್ಷಕರು' 01:07, 11 June 2024 (UTC)01:07, 11 June 2024 (UTC)